pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-กระทรวงยุติธรรม โดยกรมบังคับคดี ร่วมกับ สำนักงาน ปปง. แลกเปลี่ยนข้อมูลในคดี เน้นบูรณาการขับเคลื่อนการทำงานให้มีความรวดเร็วและมีประสิทธิภาพมากยิ่งขึ้น
วันพฤหัสบดีที่ 14 กันยายน 2560
กระทรวงยุติธรรม โดยกรมบังคับคดี ร่วมกับ สํานักงาน ปปง. แลกเปลี่ยนข้อมูลในคดี เน้นบูรณาการขับเคลื่อนการทํางานให้มีความรวดเร็วและมีประสิทธิภาพมากยิ่งขึ้น
กรมบังคับคดี ร่วมกับ สํานักงาน ปปง. แลกเปลี่ยนข้อมูลในคดี เน้นบูรณาการขับเคลื่อนการทํางานให้มีความรวดเร็วและมีประสิทธิภาพมากยิ่งขึ้น
เมื่อวันพุธที่ ๑๓ กันยายน ๒๕๖๐ เวลา ๑๑.๐๐ น. ณ โรงแรมดุสิตธานี นางสาวรื่นวดี สุวรรณมงคล อธิบดีกรมบังคับคดี พร้อมด้วยพลตํารวจเอก ชัยยะ ศิริอําพันธ์กุล เลขาธิการ ปปง. ร่วมลงนามความร่วมมือด้านการเชื่อมโยงและแลกเปลี่ยนข้อมูลในคดี เพื่อสนับสนุนการดําเนินงานตามอํานาจหน้าที่ของทั้งสองหน่วยงานให้มีประสิทธิภาพมากยิ่งขึ้น
อธิบดีกรมบังคับคดี กล่าวว่า การลงนามบันทึกข้อตกลงการเชื่อมโยงและแลกเปลี่ยนข้อมูลในคดีในครั้งนี้ เป็นการเชื่อมโยงและแลกเปลี่ยนข้อมูลเกี่ยวกับรายชื่อบุคคล และรายการทรัพย์สินที่ถูกบังคับคดี ทั้งในคดีแพ่งและคดีล้มละลายของกรมบังคับคดี กับข้อมูลเกี่ยวกับรายชื่อบุคคลและรายการทรัพย์สิน ที่ถูกดําเนินการตามกฎหมายว่าด้วยการป้องกันและปราบปรามการฟอกเงิน รายชื่อผู้ถูกดําเนินคดีอาญาฐานฟอกเงินเฉพาะคดีถึงที่สุดแล้ว และรายชื่อบุคคลที่ถูกกําหนด และรายการทรัพย์สินที่ถูกระงับการดําเนินการตามกฎหมายว่าด้วยการป้องกันและปราบปราม การสนับสนุนทางการเงินแก่การก่อการร้ายและการแพร่ขยายของอาวุธที่มีอานุภาพทําลายล้างสูง ของ สํานักงาน ปปง. โดยวิธีการทางอิเล็กทรอนิกส์ซึ่งถือเป็นการบูรณาการความร่วมมือระหว่างหน่วยงาน อันจะส่งผลการดําเนินงานตามภารกิจของทั้งสองหน่วยงานมีประสิทธิภาพมากยิ่งขึ้น ดังนี้
๑. กรมบังคับคดีสามารถสืบค้นข้อมูลและตรวจสอบรายการทรัพย์สินในการบังคับคดีก่อนที่จะมีการยึด หรืออายัด เพื่อป้องกันและลดการยึดหรืออายัดทรัพย์สินที่มีความซ้ําซ้อนกับทรัพย์สินที่มีคําสั่ง ให้ตกเป็นของแผ่นดินตามกฎหมาย
๒. กรมบังคับคดีสามารถตรวจสอบข้อมูลรายชื่อบุคคลหรือรายการทรัพย์สินที่ถูกดําเนินการตามกฎหมายว่าด้วยการป้องกันและปราบปรามการฟอกเงิน รายชื่อผู้ถูกดําเนินคดีอาญาฐานฟอกเงิน ตลอดจนรายชื่อบุคคลหรือทรัพย์ที่ถูกระงับการดําเนินการตามกฎหมาย เพื่อใช้ประกอบในการบังคับคดีแพ่งและคดีล้มละลาย
๓. เพื่อเพิ่มประสิทธิภาพการบังคับใช้กฎหมายตามอํานาจหน้าที่ของทั้งสองหน่วยงาน ซึ่งจะก่อให้เกิดประโยชน์แก่ประชาชนมากยิ่งขึ้น
นอกจากนี้ กรมบังคับคดีได้มีนโยบายในการเป็นศูนย์ข้อมูลกลางเกี่ยวกับทรัพย์สินของลูกหนี้ (Debtor Data Center) โดยเน้นการเชื่อมโยงข้อมูลหน่วยงานต่างๆ ซึ่งเป็นหน่วยงานทางทะเบียนภาครัฐ และภาคเอกชน เพื่อเพิ่มประสิทธิภาพในการบังคับคดีแพ่งและการรวบรวมทรัพย์สินในคดีล้มละลายอันจะก่อให้เกิดประโยชน์แก่เจ้าหนี้ และลูกหนี้ต่อไป
รัฐบาลไทย-ข่าวทำเนียบรัฐบาล-​ไทย-อังกฤษ กับความสัมพันธ์ที่ใกล้ชิดต่อเนื่อง
วันพฤหัสบดีที่ 7 มิถุนายน 2561
​ไทย-อังกฤษ กับความสัมพันธ์ที่ใกล้ชิดต่อเนื่อง
เมื่อ 6 มิ.ย.61 นาย Brian Davidson (ไบรอัน เดวิดสัน) ออท.สหราชอาณาจักร/ไทย พร้อมคณะ เข้าเยี่ยมคํานับ พล.อ.ชัยชาญ ช้างมงคล รมช.กห. ณ ศาลาว่าการกลาโหม เพื่อหารือถึงความร่วมมือระหว่างกันในด้านเทคโนโลยีและอุตสาหกรรมป้องกันประเทศ
พล.อ.ชัยชาญฯ ได้กล่าวชื่นชมความสัมพันธ์ฉันมิตรที่ใกล้ชิดและต่อเนื่องระหว่างไทย – อังกฤษ รวมถึงความสัมพันธ์ด้านการทหาร โดยกล่าวถึงการประชุม IISS Shangri-La Dialogue ณ สาธารณรัฐสิงคโปร์ เมื่อ 2 มิ.ย.61 ที่ผ่านมา รอง นรม. และ รมว.กห. ได้มีโอกาสพบปะหารือกับนาย Gavin Alexander Williamson รมว.กห.อังกฤษ ซึ่งได้มีการหารือถึงการเพิ่มพูนความสัมพันธ์ทางทหารระหว่างทั้งสองประเทศ รวมทั้งความร่วมมือด้านอุตสาหกรรมป้องกันประเทศ พร้อมกันนี้ รมช.กห. ยังได้กล่าวชื่นชมความร่วมมือด้านการศึกษา การฝึกผสม รวมทั้งการแลกเปลี่ยนข่าวสารระหว่างกัน
จากนั้น ทั้งสองฝ่ายได้หารือร่วมกันถึงการยกระดับความร่วมมือทางด้านการวิจัยพัฒนาและอุตสาหกรรมป้องกันประเทศระหว่างหน่วยงานของไทยและอังกฤษ ให้มีความแน่นแฟ้นยิ่งขึ้น รวมทั้งพิจารณาความเป็นไปได้ในความร่วมมือด้านการลงทุนในโครงการพัฒนาระเบียงเศรษฐกิจพิเศษภาคตะวันออก (EEC) ทั้งนี้ กห. และ กห.อังกฤษ ได้จัดทําบันทึกความเข้าใจว่าด้วยความร่วมมือทางทหาร ซึ่งหากดําเนินการแล้วเสร็จ จะช่วยส่งเสริมความร่วมมือทางทหารระหว่างกันเป็นอย่างมาก โดยในตอนท้าย รมช.กห. ได้กล่าวขอบคุณนาย Brian ที่ได้ร่วมหารือและหวังจะได้ประสานความร่วมมือกันเพื่อยกระดับความสัมพันธ์ และความร่วมมือทางทหารระหว่างทั้งสองประเทศให้เกิดผลเป็นรูปธรรมต่อไป
รัฐบาลไทย-ข่าวทำเนียบรัฐบาล-คกก.หลักประกันสุขภาพแห่งชาติ ศึกษาดูงานคลินิกหมอครอบครัวบางแก้ว จ.สมุทรปราการ
วันอังคารที่ 6 กุมภาพันธ์ 2561
คกก.หลักประกันสุขภาพแห่งชาติ ศึกษาดูงานคลินิกหมอครอบครัวบางแก้ว จ.สมุทรปราการ
ที่ปรึกษารัฐมนตรีว่าการกระทรวงสาธารณสุข นําคณะกรรมการหลักประกันสุขภาพแห่งชาติ ศึกษาดูงานระบบบริการปฐมภูมิคลินิกหมอครอบครัวบางแก้ว จ.สมุทรปราการ
นายแพทย์โสภณ เมฆธน ที่ปรึกษารัฐมนตรีว่าการกระทรวงสาธารณสุข ให้สัมภาษณ์ว่า ได้รับมอบหมายจากรัฐมนตรีว่าการกระทรวงสาธารณสุข ให้นําคณะกรรมการหลักประกันสุขภาพแห่งชาติ ผู้บริหารของสํานักงานสนับสนุนระบบปฐมภูมิและคลินิกหมอครอบครัวสํานักงานหลักประกันสุขภาพแห่งชาติ (สปสช.) และกรรมการสภาการพยาบาล ศึกษาดูงานการพัฒนาระบบบริการปฐมภูมิ คลินิกหมอครอบครัวบางแก้ว อําเภอบางพลีจังหวัดสมุทรปราการ เพื่อสร้างความเข้าใจเกี่ยวกับการดําเนินงานคลินิกหมอครอบครัวของกระทรวงสาธารณสุข
นายแพทย์โสภณ กล่าวต่อว่า ภายหลังจากรับฟังผลการดําเนินงานของคลินิกหมอครอบครัวบางแก้ว คณะกรรมการหลักประกันสุขภาพ เข้าใจและพอใจการดําเนินงานการพัฒนาระบบบริการปฐมภูมิ และให้ความเห็นว่าการดําเนินงานจะสําเร็จได้นั้น ต้องมีกําลังคนที่หลากหลายวิชาชีพ และได้รับการสนับสนุนงบประมาณจาก สปสช. นอกจากนี้ จะเป็นนโยบายที่ต่อเนื่องได้จะต้องมีกฎหมายรองรับ การบริหารจัดการระบบบริการปฐมภูมิ ต้องมีหลากหลายรูปแบบที่เหมาะสมกับพื้นที่ ไม่ยึดติดกับรูปแบบใดรูปแบบหนึ่ง และต้องมีภาคเอกชน ภาคประชาชนร่วมบริหารจัดการ โดยเฉพาะเขตเมืองที่ผสมเขตชนบท เช่นจ.สมุทรปราการ
สําหรับ คลินิกหมอครอบครัวบางแก้ว ดูแลประชาชน 26,000 คน มีทีมหมอครอบครัว 4 ทีม โดยมีเป้าหมายให้ประชาชนมีสุขภาพดี ไม่ป่วยในโรคที่ไม่ควรป่วย ต้องรู้จักไว้ใจ ศรัทธา อสม. หมอครอบครัว แพทย์ประจําครอบครัวและมีความรู้ พฤติกรรมด้านสุขภาพ สามารถดูแลตนเองได้เมื่อมีความเจ็บป่วย มียาสามัญ กลุ่มไลน์กับหมอครอบครัวเมื่อเกินความสามารถของตนเองสามารถปรึกษา อสม. หรือหมอครอบครัว และใช้บริการที่หน่วยบริการปฐมภูมิใกล้บ้านกับหมอครอบครัว พร้อมจัดระบบส่งต่อ-รับกลับเมื่อมีความจําเป็นต้องใช้บริการที่โรงพยาบาลระดับสูงขึ้นไป
************************************ 6 กุมภาพันธ์ 2561
รัฐบาลไทย-ข่าวทำเนียบรัฐบาล-สถานศึกษากว่า 800 แห่ง ร่วมสร้างวัฒนธรรมความปลอดภัย
วันศุกร์ที่ 13 กันยายน 2562
สถานศึกษากว่า 800 แห่ง ร่วมสร้างวัฒนธรรมความปลอดภัย
กรมสวัสดิการและคุ้มครองแรงงาน มอบรางวัล “สถานศึกษาปลอดภัยดีเด่น” ประจําปี 2562  มุ่งเสริมสร้างวัฒนธรรมความปลอดภัยเชิงป้องกันแก่นักเรียน นักศึกษา เตรียมพร้อมก่อนเข้าสู่ตลาดแรงงาน เผยมีสถานศึกษา  เข้าร่วมแล้ว 2,207 แห่ง และเข้ารับรางวัลปีนี้ 843 แห่ง
นายวิวัฒน์ ตังหงส์ อธิบดีกรมสวัสดิการและคุ้มครองแรงงาน (กสร.) กล่าวในฐานะประธานเปิดพิธีมอบรางวัลสถานศึกษาปลอดภัยดีเด่น ประจําปี 2562 ในวันที่ 13 กันยายน 2562 ณ อาคารกีฬาเวสน์ 1 ศูนย์เยาวชนกรุงเทพมหานคร (ไทย-ญี่ปุ่น) ดินแดง ว่า กรมสวัสดิการและคุ้มครองแรงงาน ได้ให้ความสําคัญกับการดําเนินการด้านความปลอดภัย อาชีวอนามัย และสภาพแวดล้อมในการทํางาน โดยได้กําหนดเป้าหมายหลักในการดําเนินงานให้มุ่งเน้นการสร้างวัฒนธรรมความปลอดภัยเชิงป้องกัน (Preventive Safety Culture) และสร้างวิสัยทัศน์อุบัติเหตุจากการทํางานเป็นศูนย์ (Zero Vision) ผ่านกลไกสําคัญคือการสร้าง ความตระหนักรู้และการปลูกจิตสํานึกด้านความปลอดภัย รวมถึงการพัฒนาพฤติกรรม ที่ไม่ก่อเกิดภาวะเสี่ยงภัยอันตรายต่อชีวิต ร่างกาย และจิตใจ ภายใต้แนวคิด “ปลอดภัยไว้ก่อน” โดยเริ่มต้นด้วยการเสริมสร้างให้นักเรียน นักศึกษาในสถานศึกษาได้มีความรู้ ความเข้าใจและเกิดความตระหนักเกี่ยวกับความปลอดภัย ในการทํางาน ซึ่งจะส่งผลให้เกิดความปลอดภัยกับชีวิตและทรัพย์สินของทุกคนในสถานศึกษา อีกทั้งยังเป็นการเตรียมความพร้อมก่อนจะเข้าสู่วัยแรงงานต่อไป
นายวิวัฒน์ กล่าวต่อว่า กสร.ได้จัดกิจกรรมประกวดสถานศึกษาปลอดภัยขึ้นภายใต้ความร่วมมือระหว่างภาครัฐและเอกชน เพื่อรณรงค์สร้างจิตสํานึกและวัฒนธรรมด้านความปลอดภัยให้เกิดขึ้นในสถานศึกษาอย่างเป็นรูปธรรม โดยกําหนดเกณฑ์การประกวด อาทิ สถานศึกษาจะต้องมีการกําหนดนโยบาย แผนงาน งบประมาณและบุคลากรรับผิดชอบด้านความปลอดภัย มีมาตรการดูแลเกี่ยวกับอัคคีภัย ไฟฟ้า สุขภาพและสภาพแวดล้อม เป็นต้น ซึ่งได้เริ่มดําเนินการตั้งแต่ ปี 2558 – 2561 มีสถานศึกษาทั่วประเทศเข้าร่วมกิจกรรมแล้ว 1,512 แห่ง และในปี 2562 นี้ มีสถานศึกษาที่เข้าร่วมกิจกรรมเป็นปีแรก 695 แห่ง และที่เคยเข้าร่วมมาอย่างต่อเนื่องในปีก่อนหน้านี้อีก 464 แห่ง รวมทั้งสิ้น 1,159 แห่ง ทั้งนี้มีสถานศึกษาที่ผ่านเกณฑ์การประเมินและได้รับรางวัลสถานศึกษาปลอดภัยดีเด่น จํานวน 843 แห่ง แบ่งเป็นสถานศึกษาที่มีการดําเนินการต่อเนื่อง 5 ปี จํานวน 39 แห่ง, ดําเนินการต่อเนื่อง 4 ปี 60 แห่ง, ดําเนินการต่อเนื่อง 2 และ 3 ติดต่อกัน 341 แห่ง และเกียรติบัตรฯ ดีเด่นปีที่ 1 จํานวน 403 แห่ง จากการดําเนินกิจกรรมดังกล่าวต่อเนื่องมา 5 ปี มีสถานศึกษาให้ความสนใจเข้าร่วมและสามารถดําเนินการได้ตามมาตรฐานจนได้รับรางวัลสถานศึกษาปลอดภัยดีเด่นแล้ว จํานวน 2,207 แห่ง นักเรียน/นักศึกษา และบุคลลากรในสถานศึกษาได้รับการดูแล 1,936,431 คน ซึ่งสถานศึกษาเหล่านี้ถือเป็นต้นแบบที่ดีในการสร้างจิตสํานึกและวัฒนธรรมความปลอดภัยให้เกิดขึ้น และจะเป็นการสร้างแรงจูงใจให้แก่สถานศึกษาอื่น ๆ ได้ตระหนักถึงความสําคัญของความปลอดภัยมากยิ่งขึ้น
รัฐบาลไทย-ข่าวทำเนียบรัฐบาล-สรุปข่าวการประชุมคณะรัฐมนตรี 11 ตุลาคม 2559
วันอังคารที่ 1 พฤศจิกายน 2559
สรุปข่าวการประชุมคณะรัฐมนตรี 11 ตุลาคม 2559
วันนี้ (11 ตุลาคม 2559) เวลา 09.00 น. ณ ห้องประชุม 501 ตึกบัญชาการ 1 ทําเนียบรัฐบาล พลเอก ประยุทธ์ จันทร์โอชา นายกรัฐมนตรี เป็นประธานการประชุมคณะรัฐมนตรี
รัฐบาลไทย-ข่าวทำเนียบรัฐบาล-กระทรวงเกษตรฯ เตรียมปัดฝุ่นโครงการก่อสร้างอ่างเก็บน้ำคลองตาพลาย
วันจันทร์ที่ 5 กุมภาพันธ์ 2561
กระทรวงเกษตรฯ เตรียมปัดฝุ่นโครงการก่อสร้างอ่างเก็บน้ําคลองตาพลาย
กระทรวงเกษตรฯ เตรียมปัดฝุ่นโครงการก่อสร้างอ่างเก็บน้ําคลองตาพลาย แก้ปัญหาภัยแล้งในพื้นที่ อ.สอยดาว จ.จันทบุรี
ดร.วิวัฒน์ศัลยกําธรรัฐมนตรีช่วยว่าการกระทรวงเกษตรและสหกรณ์กล่าวภายหลังลงพื้นที่ตรวจเยี่ยมโครงการศึกษาผลกระทบสิ่งแวดล้อมการก่อสร้างอ่างเก็บน้ําคลองตาพลาย อ.สอยดาวจ.จันทบุรีว่าอ.สอยดาวประกอบด้วย5ตําบลมีพื้นทีว รวม770ตร.กม.ประชากร65,000คนประกอบอาชีพเกษตรกรรมโดยเฉพาะการทําสวนลําไยนอกจากนี้ยังมีการขุดหลุมขนมครกในพื้นที่เกษตรกรรมของแต่ละครัวเรือนปัญหาที่พบคือยังขาดแคลนแหล่งน้ําขนาดใหญ่ในการอุปโภคบริโภคโดยในปี2559อ.สอยดาวประสบกับปัญหาภัยแล้งอย่างหนักขาดแคลนน้ําอุปโภคบริโภคทําให้ชาวบ้านได้รับความเดือดร้อน
ทั้งนี้กระทรวงเกษตรและสหกรณ์โดยกรมชลประทานได้ดําเนินการสํารวจออกแบบการก่อสร้างโครงการอ่างเก็บน้ําคลองตาพลายเพื่อแก้ไขปัญหาการขาดแคลนน้ําเพื่อการเกษตรและอุปโภคบริโภคของประชาชนในเขตอ.สอยดาวจ.จันทบุรีตั้งแต่ปี2540แต่เนื่องจากพื้นที่โครงการมีน้ําท่วมบางส่วนอยู่ในเขตรักษาพันธุ์สัตว์ป่าเขาสอยดาวซ้อนทับป่าสงวนแห่งชาติเขาสอยดาวกรมชลประทานจึงได้ดําเนินการศึกษาผลกระทบสิ่งแวดล้อมเบื้องต้น(IEE)ของโครงการซึ่งจากการศึกษาดังกล่าวโครงการอ่างเก็บน้ําคลองตาพลายมีความเหมาะสมที่จะดําเนินการก่อสร้างต่อไปโดยศึกษาแล้วเสร็จเมื่อปี2549อย่างไรก็ตามกรมชลประทานได้ขอใช้พื้นที่เพื่อเข้ากันเขตเมื่อปี2555พร้อมยื่นคําขอใช้พื้นที่ป่าแต่เนื่องด้วยรายงานIEEที่ได้จัดทําไว้เป็นเวลานานแล้วกรมอุทยานแห่งชาติสัตว์ป่าและพันธุ์พืชจึงขอให้ทบทวนการจัดทํารายงานIEEอีกครั้ง
สําหรับในปี2561 - 2562กรมชลประทานได้มีการวางแผนทําการศึกษาIEEอีกครั้งเพื่อแก้ปัญหาความเดือดร้อนจากภัยแล้งโดยจะบูรณาการทํางานร่วมกับเขตรักษาพันธุ์สัตว์ป่ากรมอุทยานแห่งชาติสัตว์ป่าและพันธุ์พืชเพื่อผลักดันโครงการดังกล่าวให้เกิดขึ้นจริงโดยใช้ระยะเวลาก่อสร้าง3ปี(ปี2563-2565)ดําเนินการก่อสร้างที่หมู่1ต.ประตงและหมู่5ต.ทรายขาวอ.สอยดาวมีพื้นที่ใช้ก่อสร้างโครงการทั้งหมดประมาณ510ไร่อยู่ในเขตรักษาพันธุ์สัตว์ป่าเขาสอยดาวทับซ้อนป่าสงวนแห่งชาติเขาสอยดาว470ไร่ซึ่งจะเป็นแหล่งเก็บกักน้ํา5.09ล้านลบ.ม.สําหรับการเกษตรและอุปโภคบริโภคและส่งน้ําช่วยเหลือพื้นที่เพาะปลูก2,000ไร่รวมทั้งเป็นแหล่งเพาะพันธ์ุสัตว์น้ําจืดให้ประชาชนทําการประมงเพื่อเป็นรายได้เสริมอีกด้วย
กลุ่มโฆษกและวิเคราะห์ข่าว กองเกษตรสารนิเทศ
สํานักงานปลัดกระทรวงเกษตรและสหกรณ์
โทร 02-2810859 แฟกซ์ 02-2822871
moacnews@gmail.com
www.moac.go.th
www.facebook.com/kasetthai
รัฐบาลไทย-ข่าวทำเนียบรัฐบาล-กระทรวงสาธารณสุข ถวายผ้ากฐินสามัคคี ประจำปีพ.ศ. 2562 สืบสานพุทธศาสนา
วันจันทร์ที่ 11 พฤศจิกายน 2562
กระทรวงสาธารณสุข ถวายผ้ากฐินสามัคคี ประจําปีพ.ศ. 2562 สืบสานพุทธศาสนา
กระทรวงสาธารณสุข ถวายผ้ากฐินสามัคคี ประจําปีพ.ศ. 2562 ณ วัดพุทธปัญญา จ.นนทบุรี เพื่อสืบสานวัฒนธรรมและประเพณีอันดีงามของพุทธศาสนิกชน พร้อมมอบเงินให้แก่นักเรียนที่เรียนดีและขาดแคลนทุนทรัพย์ มอบยาสามัญประจําบ้านและตู้ยา
วันนี้(11 พฤศจิกายน 2562)เวลา 10.00 น. ณ วัดพุทธปัญญา ต.บางเขน อ.เมืองจ.นนทบุรี นายแพทย์พิศิษฐ์ ศรีประเสริฐ รองปลัดกระทรวงสาธารณสุข เป็นประธานถวายผ้ากฐินสามัคคีกระทรวงสาธารณสุข ประจําปี พ.ศ. 2562 โดยมีผู้บริหาร ข้าราชการ เจ้าหน้าที่ และพุทธศาสนิกชน เข้าร่วมในพิธีจํานวนมาก
นายแพทย์พิศิษฐ์กล่าวว่า กระทรวงสาธารณสุขได้จัดให้มีพิธีถวายผ้ากฐินสามัคคีกระทรวงสาธารณสุข ประจําปีพุทธศักราช 2562 ทอดถวายพระภิกษุสงฆ์ที่จําพรรษาณ วัดพุทธปัญญา ต.บางเขน อ.เมือง จ.นนทบุรี เพื่อสืบสานวัฒนธรรมและประเพณีอันดีงามของพุทธศาสนิกชน ในการทํานุบํารุงพระพุทธศาสนาและบํารุงวัด พร้อมมอบเงินให้แก่นักเรียนที่เรียนดีและขาดแคลนทุนทรัพย์จํานวน 10 ทุน ยาสามัญประจําบ้าน และตู้ยา
สําหรับเครื่องกฐินสามัคคีประจําปีพุทธศักราช 2562 ประกอบด้วย 1.เครื่องสักการะบูชาได้แก่ ผ้าห่มพระประธาน 1 ผืน เทียนพระปาติโมกข์ 1 ชุด 2.องค์กฐิน ได้แก่ ไตรจีวร บาตรอย่างดีพร้อมถุงบาตร โคมไฟตั้งโต๊ะ ช้อนส้อมคาว-หวานพร้อมซองบรรจุ ปิ่นโตสแตนเลส กระติกน้ําไฟฟ้า หมอนหนุนพร้อมปลอกหมอนสีเหลือง ผ้าห่ม อาสนะ เสื่อ ผ้าขนหนู 3.เครื่องมือโยธา ได้แก่ ชุดอุปกรณ์เครื่องมืองานช่างทั่วไป 1 กล่อง ประกอบด้วย ไขควง ค้อน และคีม
วัดพุทธปัญญา ตั้งอยู่ใกล้กระทรวงสาธารณสุข ด้านทิศใต้ เนื้อที่ 6 ไร่ 2 งาน 70 ตารางวา เกิดขึ้นโดยศรัทธาของนางสาวไสว ทองแจ้ง ยกโฉนดที่ดิน 3 โฉนด ถวายหลวงพ่อปัญญานันทะ อดีตเจ้าอาวาส วัดชลประทานรังสฤษดิ์เพื่อสร้างวัดถวายพระราชกุศลแด่พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ในมหามงคลสมัยพระราชพิธีกาญจนาภิเษก ทรงครองราชย์ครบ 50 ปีประกาศตั้งวัดเมื่อวันที่ 3 มิถุนายน 2542 ได้นามว่า “วัดพุทธปัญญา”ลักษณะการก่อสร้างเสนาสนะเป็นไปตามแบบแปลนแผนผังของกองแบบแผน กระทรวงสาธารณสุข ในสมัยของนายเสนาะ เทียนทอง รัฐมนตรีว่าการกระทรวงสาธารณสุข ได้รับวัดนี้ไว้ในความอุปถัมภ์และแต่งตั้งข้าราชการร่วมเป็นกรรมการสนับสนุนพัฒนาวัด โดยการทอดกฐิน ทอดผ้าป่า จึงเป็นสื่อศรัทธาแก่พุทธศาสนิกชนที่ไปร่วมบําเพ็ญกุศล ศึกษา ปฏิบัติธรรม วัดนี้เน้นการปฏิบัติอานาปานสติกรรมฐานเป็นหลัก มติมหาเถรสมาคมให้วัดพุทธปัญญาเป็นสํานักปฏิบัติธรรมประจําจังหวัดนนทบุรี แห่งที่ 3 ปัจจุบันมีพระมหาทวี โพธิเมธี เป็นเจ้าอาวาส และมีพระภิกษุจําพรรษา 27 รูป ทั้งนี้ ในโอกาสวันลอยกระทง ทางวัดได้จัดกิจกรรมเชิญชวนประชาชนมาร่วมลอยกระทง สืบสานประเพณีไทยอันงดงามอีกด้วย
*************************** 11 พฤศจิกายน 2562
รัฐบาลไทย-ข่าวทำเนียบรัฐบาล-พาณิชย์เผยญี่ปุ่นตัดสิทธิ GSP กระทบไทยน้อยมาก
วันพุธที่ 26 เมษายน 2560
พาณิชย์เผยญี่ปุ่นตัดสิทธิ GSP กระทบไทยน้อยมาก
นางอภิรดี ตันตราภรณ์ รัฐมนตรีว่าการกระทรวงพาณิชย์เปิดเผยว่า ตามที่มีข่าวสร้างความตระหนกให้แก่ผู้ประกอบการไทยเรื่องญี่ปุ่นตัดสิทธิ GSP ประเทศไทย จะกระทบต่อการค้าระหว่างไทยกับญี่ปุ่นนั้นเป็นเรื่องที่มีความเข้าใจคลาดเคลื่อนอยู่บางส่วน
เนื่องจากขณะนี้ เราส่งออกไปญี่ปุ่นภายใต้ความตกลงเขตการค้าเสรีไทย-ญี่ปุ่น (JTEPA) และอาเซียนญี่ปุ่น (AJCEP) ซึ่งเปิดการค้าเสรีระหว่างกันประมาณ 10 ปีมาแล้ว ครอบคลุมสินค้า กว่า 6,000 รายการ การส่งออกสินค้าไทยที่ส่งไปญี่ปุ่นซึ่งใช้สิทธิลดหย่อนหรือยกเว้นภาษีภายใต้กรอบความตกลง เขตการค้าเสรี JTEPA และอาเซียน-ญี่ปุ่นมีมูลค่ากว่า 6,000 ล้านเหรียญสหรัฐต่อปี ขณะที่ส่งออกภายใต้สิทธิ GSP มีการใช้สิทธิเพียง 14 รายการมูลค่าประมาณ 17 ล้านเหรียญสหรัฐ สาเหตุที่มีการใช้สิทธิ GSP น้อยเพราะผู้ส่งออกหันไปใช้สิทธิพิเศษในเขตการค้าเสรี JTEPA และอาเซียน-ญี่ปุ่น ซึ่งลดภาษีในอัตราที่ต่ํากว่า GSP ดังนั้นหากญี่ปุ่น ตัดสิทธิ GSP ไทยก็จะมีสินค้าเพียง 6 รายการเท่านั้นที่จะได้ลดผลกระทบ ได้แก่ ซอร์บิทอล กาแฟคั่วที่แยกคาเฟอีนออกแล้ว เอทิลแอลกอฮอล์ที่ไม่ได้แปรสภาพอื่นๆ ไม้พลายวู๊ดอื่นๆ ไม้ลามิเนต และไม้บล็อกบอร์ด ซึ่งส่วนใหญ่ จะได้รับการทยอยลดภาษีภายใต้กรอบความตกลง JTEPA และอาเซียน-ญี่ปุ่น จนมีสิทธิพิเศษเท่ากับที่เคยได้รับ สิทธิ GSP-ญี่ปุ่น คงเหลือแต่สินค้าซอร์บิทอลเท่านั้นที่ไม่ได้อยู่ในกรอบ JTEPA และอาเซียน-ญี่ปุ่น
การใช้สิทธิ GSP เป็นโครงการที่ประเทศที่พัฒนาแล้วให้สิทธิพิเศษทางภาษีศุลกากรกับประเทศกําลังพัฒนา โดยการยกเว้นหรือลดหย่อนภาษีนําเข้าสินค้า ทําให้ประเทศที่ได้รับสิทธิพิเศษ GSP มีแต้มต่อทางภาษี เมื่อเปรียบเทียบประเทศที่ไม่ได้รับสิทธิ ซึ่งเป็นการให้ฝ่ายเดียวประเทศผู้ได้รับสิทธิไม่ต้องให้ตอบแทนแต่อย่างใด เพื่อให้ประเทศกําลังพัฒนาได้มีโอกาสขยายการค้าไปยังประเทศที่ให้สิทธิพิเศษได้เพิ่มขึ้น
ปัจจุบันภาวะเศรษฐกิจการค้าได้เปลี่ยนแปลงไป ญี่ปุ่นซึ่งเป็นประเทศผู้ให้สิทธิ GSP จึงได้กําหนดเกณฑ์ การพิจารณาตัดสิทธิ GSP กับประเทศที่อยู่ในกลุ่มประเทศที่มีรายได้ปานกลางค่อนข้างสูง (Upper Middle Income Country) ระยะเวลา 3 ปีติดต่อกันระหว่างปี 2556-2558 และมีมูลค่าการส่งออกไปทั่วโลกมีสัดส่วนมากกว่าร้อยละ 1 ซึ่งประเทศไทยอยู่ในกลุ่มประเทศที่มีรายได้ปานกลางค่อนข้างสูงตั้งแต่ปี 2554 เป็นต้นมา และในระหว่างปี 2556-2558 มูลค่าการส่งออกสินค้าไทยไปทั่วโลกมีสัดส่วนร้อยละ 1.21 1.20 และ 1.29 ตามลําดับ แสดงให้เห็นว่าเศรษฐกิจของไทยมีแนวโน้มที่พัฒนาและมีความสามารถในการแข่งขันในตลาดโลกมากขึ้น ส่งผลให้ญี่ปุ่นตัดสิทธิ GSP ที่เคยให้กับประเทศไทยตั้งแต่ปี 2562 เป็นต้นไป
“กระทรวงพาณิชย์ได้มอบหมายให้กรมการค้าต่างประเทศและกรมเจรจาการค้าระหว่างประเทศ ติดตามความคืบหน้าและผลักดันเพื่อนําสินค้าทั้ง 6 รายการดังกล่าวเข้าไว้ในกลุ่มสินค้าที่จะเจรจาทบทวนใหม่ในรอบการทบทวนทั่วไป (General Review) ภายใต้ความตกลง JTEPA กับญี่ปุ่นในปี 2560 นี้ เพื่อให้ผู้ส่งออกไทยได้รับผลกระทบน้อยที่สุดจากการปรับเกณฑ์การตัดสิทธิ GSP ของญี่ปุ่น ทั้งนี้ แม้ไทยจะถูกตัดสิทธิโครงการ GSP ญี่ปุ่นในปี 2562 แต่ผู้ประกอบการ/ผู้ส่งออกไทย ยังคงสามารถใช้ประโยชน์ทางภาษีจากความตกลง JTEPA และอาเซียน-ญี่ปุ่น ได้เหมือนเดิม โดยรายการสินค้าบางรายการที่อยู่ในกลุ่มที่จะถูกตัดสิทธิภายใต้โครงการ GSP-ญี่ปุ่น ก็สามารถเปลี่ยนมาใช้สิทธิภายใต้ทั้ง 2 ความตกลงที่ไทยมีกับญี่ปุ่นได้” นางอภิรดี กล่าว
รัฐบาลไทย-ข่าวทำเนียบรัฐบาล-กรมทางหลวงก่อสร้างทางหลวงหมายเลข 3 สายศรีราชา - อ่าวอุดม จังหวัดชลบุรี รองรับการเจริญเติบโตทางเศรษฐกิจของภาคตะวันออก
วันจันทร์ที่ 24 กรกฎาคม 2560
กรมทางหลวงก่อสร้างทางหลวงหมายเลข 3 สายศรีราชา - อ่าวอุดม จังหวัดชลบุรี รองรับการเจริญเติบโตทางเศรษฐกิจของภาคตะวันออก
กรมทางหลวง (ทล.) กระทรวงคมนาคม ดําเนินโครงการก่อสร้างทางหลวงหมายเลข 3 สายศรีราชา - อ่าวอุดม (รวมสะพานลอยข้ามแยกเข้าท่าเรือ) จังหวัดชลบุรี
เพื่อเพิ่มศักยภาพสายทาง เชื่อมโยงระบบขนส่งภายในประเทศ พัฒนาจุดเชื่อมต่อกับประเทศเพื่อนบ้าน และรองรับการเจริญเติบโตของระบบโลจิสติกส์ในอนาคต ปัจจุบันมีความคืบหน้ามากกว่าร้อยละ 92 กําหนดแล้วเสร็จเดือนกันยายน 2560
นายจิรุตม์ วิศาลจิตร ผู้ตรวจราชการกระทรวงคมนาคม และโฆษกกระทรวงฯ กล่าวว่ากระทรวงคมนาคมได้พัฒนาโครงสร้างพื้นฐานด้านคมนาคมขนส่งและระบบโลจิสติกส์สอดคล้องกับแผนพัฒนาเศรษฐกิจและสังคมแห่งชาติ ฉบับที่ 12 ยุทธศาสตร์ชาติการพัฒนาพื้นที่ทางเศรษฐกิจ เพื่อสร้างโอกาสทางเศรษฐกิจให้กระจายตัวอย่างทั่วถึง ช่วยยกระดับคุณภาพชีวิตของประชาชน เชื่อมโยงระบบขนส่งภายในประเทศ และพัฒนาจุดเชื่อมต่อกับประเทศเพื่อนบ้าน ทั้งนี้ ทางหลวงหมายเลข 3 เดิม (บางนา - ตราด) เป็นเส้นทางหลักที่ใช้เชื่อมการคมนาคมขนส่งจากกรุงเทพฯ ไปยังจังหวัดในภาคตะวันออก เช่น จังหวัดชลบุรี ระยอง ตราด เป็นต้น ปัจจุบันภาคตะวันออกมีการขยายตัวทางเศรษฐกิจอย่างรวดเร็ว มีรถยนต์ขนาดเล็ก รถบรรทุกพ่วงขนาดใหญ่จํานวนมาก ปริมาณการจราจรประมาณ 50,000 คัน/วัน ทําให้การจราจรติดขัด และขาดความคล่องตัว เนื่องจากเป็นแหล่งอุตสาหกรรมหลัก และเป็นเส้นทางสู่ท่าเรือขนถ่ายสินค้าทางทะเลที่สําคัญเชื่อมไปประเทศต่าง ๆ ในแถบอาเซียนและทั่วโลก เช่น ท่าเรือเคอร์รี่สยามซีพอร์ต ท่าเรือศรีราชาฮาร์เบอร์ ท่าเรือแหลมฉบัง เป็นต้น รวมทั้งเป็นแหล่งท่องเที่ยวทางทะเลที่สําคัญแห่งหนึ่งของประเทศ
ทล. ได้ดําเนินการก่อสร้างทางหลวงหมายเลข 3 สายศรีราชา - อ่าวอุดม (รวมสะพานลอยข้ามแยกเข้าท่าเรือ) จังหวัดชลบุรี ระหว่าง กม.119+200 - 123+800 ระยะทาง 4.6 กิโลเมตร งบประมาณ 595,128,000 บาท ลักษณะโครงการก่อสร้างเป็นมาตรฐานทางชั้นพิเศษ ขนาด 8 ช่องจราจร ไป - กลับ ผิวทางแอสฟัลต์คอนกรีต พร้อมติดตั้งไฟฟ้าแสงสว่างและไฟสัญญาณจราจร ปัจจุบันการก่อสร้างมีความคืบหน้ามากกว่าร้อยละ 92 กําหนดแล้วเสร็จเดือนกันยายน ปี 2560 ประชาชนสามารถสอบถามข้อมูลเพิ่มเติมได้ที่ สํานักก่อสร้างสะพาน โทร 0 2354 6668 75 ต่อ 23303 หรือ สายด่วนกรมทางหลวง 1586 โทรฟรีตลอด 24 ชั่วโมง
รัฐบาลไทย-ข่าวทำเนียบรัฐบาล-สมอ. 4.0 เดินหน้าอำนวยความสะดวกให้ผู้ประกอบการในการขอรับใบอนุญาต มอก.
วันศุกร์ที่ 11 พฤษภาคม 2561
สมอ. 4.0 เดินหน้าอํานวยความสะดวกให้ผู้ประกอบการในการขอรับใบอนุญาต มอก.
เลขาธิการสํานักงานมาตรฐานผลิตภัณฑ์อุตสาหกรรม (สมอ.) เปิดเผยความคืบหน้าการ Transform การมาตรฐานสู่ สมอ. 4.0 โดยนําระบบเทคโนโลยีสารสนเทศมาใช้ในกระบวนการออกใบอนุญาต (Digital-License) เพื่ออํานวยความสะดวก
สมอ. พร้อมรับคําขอรับใบอนุญาตผ่านระบบ Digital-License แล้ว 98 มาตรฐาน คาดภายในปี 61 ครอบคลุม 173 มาตรฐาน พร้อมแต่งตั้งหน่วยตรวจ (IB) เพิ่มเป็น 15 หน่วยงาน ดําเนินการตรวจโรงงานแทน สมอ. ควบคู่กับการถ่ายโอนการตรวจติดตามภายหลังการอนุญาต เพื่อให้การรับรองมาตรฐานรวดเร็วขึ้น
นายอภิจิณ โชติกเสถียร เลขาธิการสํานักงานมาตรฐานผลิตภัณฑ์อุตสาหกรรม (สมอ.) เปิดเผยความคืบหน้าการ Transform การมาตรฐานสู่ สมอ. 4.0 โดยนําระบบเทคโนโลยีสารสนเทศมาใช้ในกระบวนการออกใบอนุญาต (Digital-License) เพื่ออํานวยความสะดวก และลดระยะเวลาในการออกใบอนุญาตให้กับผู้ประกอบการให้รวดเร็วยิ่งขึ้นภายใน 10 วันทําการ โดยตั้งแต่เปิดตัวโครงการระบบ Digital-License เมื่อวันที่19 กุมภาพันธ์ ที่ผ่านมา ได้ดําเนินการออกใบอนุญาตไปแล้ว 46 ฉบับ ครอบคลุม 12 มาตรฐาน ขณะนี้ยังพร้อมให้ผู้ประกอบการยื่นขอ มอก. ผ่านระบบเพิ่มอีก จํานวน 98 มาตรฐาน และจะดําเนินการให้ครอบคลุม 173 มาตรฐาน ภายในปี 2561 โดยมีเป้าหมายให้สามารถออกใบอนุญาตได้ครบทุกมาตรฐาน ภายในปี 2562
ด้านการถ่ายโอนงานการตรวจประเมินโรงงานให้หน่วยตรวจที่ได้รับการแต่งตั้งเป็นผู้ตรวจสอบการทําผลิตภัณฑ์อุตสาหกรรม หรือ Inspection Body (IB) ขณะนี้ สมอ. ได้แต่งตั้งศูนย์เทคโนโลยีอิเล็กทรอนิกส์และคอมพิวเตอร์แห่งชาติ (NECTEC) เป็นหน่วยตรวจประเมินโรงงานเรียบร้อยแล้ว ทําให้ขณะนี้ สมอ. มีหน่วยตรวจประเมินโรงงาน จํานวน 15 หน่วยงาน ครอบคลุม 1,700 มาตรฐาน ซึ่งในจํานวนนี้ สมอ. ได้ถ่ายโอนงาน   เต็มรูปแบบ จํานวน 173 มาตรฐาน แบ่งเป็น มาตรฐานทั่วไป 130 มาตรฐาน และมาตรฐานบังคับ 43 มาตรฐาน เช่น หลอดไฟฟ้า ถังก๊าซปิโตรเลียมเหลว ผ้าเบรกสําหรับรถยนต์และรถจักรยานยนต์ ถังน้ํามันรถยนต์นั่ง เครื่องอบผ้าเฉพาะด้านความปลอดภัย เป็นต้น ซึ่งหน่วยตรวจดังกล่าวจะทําหน้าที่ประเมินระบบควบคุมคุณภาพของโรงงานที่ทําผลิตภัณฑ์ของผู้ขอรับใบอนุญาต ตั้งแต่การตรวจประเมินระบบของโรงงาน เก็บตัวอย่างและนํามาทําการทดสอบในห้องปฏิบัติการที่ได้รับการแต่งตั้ง รวมทั้งจัดทํารายงานเพื่อเสนอ สมอ. พิจารณา   ออกใบอนุญาต ส่งผลให้การขอรับใบอนุญาตของผู้ประกอบการสะดวกและรวดเร็วมากยิ่งขึ้น โดยสามารถตรวจสอบรายชื่อหน่วยตรวจประเมินโรงงานได้ที่ www.tisi.go.th.
ท้ายนี้ เลขาธิการ สมอ. กล่าวว่า สมอ. เตรียมให้หน่วยตรวจ หรือ IB ทําหน้าที่ตรวจติดตามภายหลังการอนุญาต เพื่ออํานวยความสะดวกให้แก่ผู้ประกอบการ ซึ่งเป็นไปตามหลักเกณฑและวิธีการการตรวจสอบ เพื่อการอนุญาตและติดตามผล ฉบับแกไขครั้งที่ 1 ป พ.ศ.2560 อีกด้วย
รัฐบาลไทย-ข่าวทำเนียบรัฐบาล-รมช.ธรรมนัส โครงการปลูกไม้ยืนต้น  เพื่อการอนุรักษ์ดินและน้ำ เฉลิมพระเกียรติพระบาทสมเด็จพระวชิรเกล้าเจ้าอยู่หัว พร้อมเดินหน้ามอบหนังสือ ส.ป.ก.4-01 แก่พี่น้องเกษตรกร
วันเสาร์ที่ 8 สิงหาคม 2563
รมช.ธรรมนัส โครงการปลูกไม้ยืนต้น  เพื่อการอนุรักษ์ดินและน้ํา เฉลิมพระเกียรติพระบาทสมเด็จพระวชิรเกล้าเจ้าอยู่หัว พร้อมเดินหน้ามอบหนังสือ ส.ป.ก.4-01 แก่พี่น้องเกษตรกร
รมช.ธรรมนัส โครงการปลูกไม้ยืนต้น  เพื่อการอนุรักษ์ดินและน้ํา เฉลิมพระเกียรติพระบาทสมเด็จพระวชิรเกล้าเจ้าอยู่หัว พร้อมเดินหน้ามอบหนังสือ ส.ป.ก.4-01 แก่พี่น้องเกษตรกร
ร้อยเอก ธรรมนัส พรหมเผ่า รัฐมนตรีช่วยว่าการกระทรวงเกษตรและสหกรณ์ เปิดเผยภายหลังเป็นประธาน “โครงการปลูกไม้ยืนต้น เพื่อการอนุรักษ์ดินและน้ํา เฉลิมพระเกียรติพระบาทสมเด็จพระวชิรเกล้าเจ้าอยู่หัว” เนื่องในโอกาสวันเฉลิมพระชนมพรรษา 68 พรรษา พร้อมมอบหนังสืออนุญาตให้เข้าทําประโยชน์ในเขตปฏิรูปที่ดิน(ส.ป.ก.4-01) ณ โครงการพัฒนาแหล่งน้ําเพื่อการเกษตร ขุดลอกสระวังยมสาธารณะประโยชน์บ้านหนองผือ อ.เมืองหนองคาย จ.หนองคาย ว่า ปัจจุบันประเทศได้ประสบปัญหาด้านสิ่งแวดล้อมและการใช้ทรัพยากรธรรมชาติเป็นอย่างมาก ส่งผลกระทบต่อการดําเนินชีวิตของประชาชนทั่วไป จึงมีความจําเป็นอย่างยิ่ง ที่ทุกคนต้องคํานึงถึงบทบาท และความสําคัญในการใช้ทรัพยากรอย่างคุ้มค่า ปลูกจิตสํานึกในการอนุรักษ์ดินและน้ํา ทั้งกระทรวงเกษตรและสหกรณ์ ยังมีนโยบายในการดําเนินการจัดหาที่ดิน และจัดที่ดินให้แก่เกษตรกรผู้ไร้ที่ดินทํากิน หรือมีที่ดินเล็กน้อยไม่เพียงพอต่อการครองชีพ และให้ความช่วยเหลือในการพัฒนาอาชีพเกษตรกรรม ปรับปรุงทรัพยากร และปัจจัยการผลิต ตลอดจนการผลิตและการจําหน่ายให้เกิดผลดียิ่งขึ้น
“จากโครงการ “ปลูกไม้ยืนต้นเพื่อการอนุรักษ์ดินและน้ํา” จะเป็นการร่วมกันแสดงออก อันเป็นการถวายความจงรักภักดี และน้อมรําลึกในพระมหากรุณาธิคุณอันหาที่สุดมิได้ของพระบาทสมเด็จพระวชิรเกล้าเจ้าอยู่หัว เนื่องในโอกาสวันเฉลิมพระชนพรรษา และเพื่อเพิ่มพื้นที่สีเขียว รักษาระบบนิเวศ ลดมลภาวะจากฝุ่นและหมอกควัน และบรรเทาผลกระทบจากการเปลี่ยนแปลงทางสภาพภูมิอากาศ
พร้อมได้มอบหนังสืออนุญาตให้เข้าทําประโยชน์ในเขตปฏิรูปที่ดิน (ส.ป.ก.4-01) ให้แก่เกษตรกร จํานวน 30 ราย ในอําเภอท่าบ่อ และอําเภอศรีเชียงใหม่ จังหวัดหนองคาย มีพื้นที่ 32 แปลง” ร้อยเอก ธรรมนัส กล่าว
ทั้งนี้ เขตปฏิรูปที่ดินจังหวัดหนองคาย มีเนื้อที่ 631,948 ไร่ และได้ดําเนินการจัดที่ดินในเขตปฏิรูปที่ดิน ทั้ง 9 อําเภอ ไปแล้วจํานวน 49,932 ราย 56,436 แปลง เนื้อที่ 521,301 ไร่ คงเหลือพื้นที่ดําเนินการไม่ได้ (ภูเขา ป่า แหล่งน้ํา หนังสือสําคัญและอื่นๆ) 79,974 ไร่ และได้ร่วมปลูกต้นไม้ในโครงการปลูกไม้ยืนต้นเพื่อการอนุรักษ์ดินและน้ําเฉลิมพระเกียรติฯ พระบาทสมเด็จพระวชิรเกล้าเจ้าอยู่หัว เนื่องในโอกาสวันเฉลิมพระชนมพรรษา 68 พรรษา